ঘটনাগুলি যেভাবে ঘটে তাতে পরিষ্কার হয়েছে যে, এটা পূর্ব পরিকল্পিত ছিল এবং এটাও বোঝা যায় যে, নৃশংস ঘটনা ঘটানোর জন্য ঘাতকরা মানসিক প্রস্তুতি গ্রহণ করেছিল। কারণ এই ধরনের একটি নিষ্ঠুর হত্যাযজ্ঞ শারীরিক এবং মানসিক প্রস্তুতি ছাড়া সম্ভবপর হতে পারে না। সেদিন বাংলাদেশ জামায়াতে ইসলামী ও ইসলামী ছাত্রশিবিরের নেতা-কর্মীদের ওপর যেভাবে আক্রমণ করা হয়েছে, যেভাবে লগি-বৈঠা দিয়ে আঘাত করা হয়েছে; মৃত্যু থেকে থেকে বাঁচার জন্য, নির্যাতন থেকে বাঁচার জন্য একেকজন যে ফরিয়াদ করেছে, ‘মা’ বলে ডেকেছে, আল্লাহকে ডেকেছে তারপরও তাদের ওপর ওইভাবে অত্যাচার সুস্থ কোনো মানুষ সহ্য করতে পারে না। আর মরার পরেও আঘাত করা, লাশের ওপর নাচানাচি করা ইহিতাস বিশ্লেষণ করলে দেখা যায় যারা নাস্তিক, পৃথিবীর বিভিন্ন জনপদে যারা কমিউনিস্ট বিপ্লব করেছে তাদের মধ্যে এই ধরনের নিষ্ঠুরতা আছে। শ্রেণীসংগ্রামের নামে, শোষণহীন সমাজের নামে যারা গলাকেটে রাজনীতি করেছে তাদের মধ্যে এ ধরনের নিষ্ঠুরতা দেখা যায়। কিন্তু গণতান্ত্রিক নীতি-নৈতিকতা অতি সামান্য পরিমাণেও যাদের আছে বা যারা সামান্য মানবিক মূল্যবোধের দ্বারা পরিচালিত হয় তাদের পক্ষ থেকে এই ধরনের আচরণ আজও কোথাও পরিলক্ষিত হয়নি। ফলে প্রকৃতপক্ষে ২০০৬ সালের ২৮ অক্টোবর বাংলাদেশের জন্য একটি কলঙ্কজনক অধ্যায়, একটি ঘৃণিত অধ্যায় যে কলঙ্ক এবং ঘৃণার কালি কোনদিন মুছে যাবে বলে আমার কাছে মনে হয় না। প্রতিটি বছর এদিনটি আসবে, ঘাতকদের ব্যাপারে ঘৃণা প্রদর্শিত হবে এবং মানুষ সেটাকে কালো অধ্যায় হিসেবে বিবেচনা করবে।